На основу члана 142. Статута општине Ковин („Службени лист општине Ковин“, број 1/2019 и 10/2019 - исправка) и члана 9. Одлуке о јавним расправама („Службени општине Ковин“, број 23/2020),

**СКУПШТИНА ОПШТИНЕ КОВИН**, на предлог председнице општине Ковин, на седници одржаној дана 20.12.2022. године, донела је

# О Д Л У К У

**О ПРИСТУПАЊУ ПРОМЕНИ СТАТУТА ОПШТИНЕ КОВИН**

I

Приступа се промени Статута општине Ковин („Службени општине Ковин“, број 1/2019 и 10/2019), ради усклађивања са новодонетим законима, и то:

-Законом о родној равноправности „(Службени гласник РС“, број 52/21), према којем треба приступити измени одредаба које се односе на стална радна тела Скупштине општине Ковин, у складу са одредбама члана 63. поменутог закона којима се прописују тела за родну равноправност у јединицама локалне самоуправе ;

-Законом о референдуму и народној иницијативи („Службени гласник РС“, број 111/21 и 119/21), према којем треба приступити измени одредаба Статута које се односе на спровођење, доношење као и правног дејства одлуке донете на референдуму, односно спровођење народне иницијативе.

- као и другим новодонетим законима који су ступили на снагу након доношења Статута општине Ковин а којима се уређују питања од значаја за јединице локалне самоуправе.

II

Образује се Комисија , у саставу:

1. Радмила Сикимић, дипл. правник
2. Зоран Николић, дипл.правник
3. Тања Божић, дипл.правник

Задатак Комисије је да у року од 30 дана од дана ступања на снагу ове Одлуке, припреми нацрт Одлуке о промени Статута општине Ковин и исти достави Општинском Већу општине Ковин ради утврђивања предлога Одлуке.

III

Промена Статута општине Ковин, предлаже се ради усклађивања са новодонетим законима, преузимањем прецизних законских решења, те се јавна расправа о промени Статута општине Ковин неће спроводити.

IV

Чланови комисије имају право на накнаду у складу са чланом 33.Одлуке о платама изабраних, именованих и постављених лица и накнадама одборника и чланова радних тела општине и скупштине општине Ковин.

V

Одлука ступа на снагу осмог дана од дана објављивања у „Службеном листу општине Ковин“.

# СКУПШТИНА ОПШТИНЕ КОВИН

# Број: 110-8/2022-I од 20. децембра 2022. године

ЗАМЕНИК ПРЕДСЕДНИКА

Миленко Грујичић