На основу члана 32. став 1. тачка 5. Закона о локалној самоуправи ("Сл. гласник РС", бр. 129/2007, 83/2014 - др. закон, 101/2016 - др. закон, 47/2018 и 111/2021 - др. закон), члана 46. става 1. и 51б Закона о планирању и изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020 и 52/2021) члана 31. Правилника о садржини, начину и поступку израде докумената просторног и урбанистичког планирања (''Службени гласник РС'', бр. 64/15), члана 9. став 5. Закона о стратешкој процени утицаја на животну средину (''Службени гласник РС'', бр. 135/2004 и 88/2010) и члана 39. став 1. тачка 5. Статута општине Ковин („Сл. Лист Општина Ковин“ број 1/2019 и 10/2019-исправка), уз прибављено мишљење Комисије за планове општине Ковин са седнице одржане дана 07. децембра 2022. године

**СКУПШТИНА ОПШТИНЕ КОВИН** на седници одржаној дана 20.12.2022. године, доноси

**О Д Л У К У**

**О ИЗРАДИ ЦИЉАНИХ ИЗМЕНА И ДОПУНА ПЛАНА ГЕНЕРАЛНЕ РЕГУЛАЦИЈЕ ЗА НАСЕЉЕНО МЕСТО КОВИН**

**I НАЗИВ ПЛАНСКОГ ДОКУМЕНТА**

Члан 1.

Приступа се изради циљаних измена и допуна Планa генералне регулације за насељено место Ковин („Службени лист општине Ковин“, број 6/2015, 15/2020 и 19/2021), у даљем тексту: Измене и допуне Плана) по скраћеном поступку.

**II РАЗЛОГ И ПРЕДМЕТ ИЗРАДЕ ПЛАНСКОГ ДОКУМЕНТА**

Члан 2.

Разлог за израду Измена и допуна Плана је преиспитивањe генералне намене површина које су претежно планиране у грађевинском подручју, на нивоу урбанистичких зона, генералних праваца и коридора за саобраћајну, енергетску, водопривредну, комуналну и другу инфраструктуру.

Разлог за израду Измена и допуна Плана је разрешење уочених неслагања у предметној планској документацији са реалним стањем и потребама, где се уочавају проблеми везани за простор централних функција, који обилује различитим садржајима као што је мешовито становање, пословање, образовање, зравство, постојећа изграђеност и захтеви за новом градњом, а везани су за решавање стационарног саобраћаја, са потребом провере могућности за решавање потребног броја паркинг места за колективно становање на околним јавним површинама у коридорима улица, као и преиспитивање правила уређења и грађења у делу уочених техничких неусклађености а све у циљу стварања планских услова за издавање дозвола за изградњу у складу са Законом о планирању и изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020 и 52/2021).

**III ОКВИРНЕ ГРАНИЦЕ ОБУХВАТА ПЛАНА**

Члан 3.

Измене и допуне Плана обухватају простор који је у оквиру граница обухвата основног плана. Саставни део ове Одлуке је и графички приказ границе обухвата планираног подручја.

**IV УСЛОВИ И СМЕРНИЦЕ ПЛАНСКИХ ДОКУМЕНАТА ВИШЕГ РЕДА И СПИСАК ПОДЛОГА**

Члан 4.

Услови и смернице за израду Измена и допуна Плана садржани су у Просторном плану општине Ковин („Службени лист општине Ковин“, број 18/2012 и 1/2019), Плану генералне регулације за насељено место Ковин („Службени лист општине Ковин“, број 6/2015, 15/2020 и 19/2021), као и техничкој и другој документацији од значаја за израду предметног плана.

За потребе израде Измена и допуна Плана потребно је прибавити катастарскотопографски план у размери 1:1000 оверен од стране надлежене Службе за катастар непокретности за предложени обухват.

**V НАЧЕЛА ПЛАНИРАЊА, КОРИШЋЕЊА, УРЕЂЕЊА И ЗАШТИТЕ ПРОСТОРА**

Члан 5.

Основно начело планирања, коришћења, уређења и заштите простора при изменама и допунама Плана је задржавање основне намене дефинисане Просторним планом општине Ковин („Сл. Лист Општина Ковин“ број 18/2012 и 1/2019). Просторним планом општине Ковин дефинисано је да, приликом израде плана генералне регулације за насељено место Ковин, потребно је водити рачуна о прилагођавању просторне организације насеља специфичним природним одликама, потребама развоја насеља Ковин и месним приликама; усклађивању просторног развоја насеља са кретањем броја становника и планираним активностима у функцији побољшања услова живота и заштите животне средине; обезбеђењу услова за очување и развој естетских и амбијенталних вредности насеља; планирању флексибилних просторних решења; очувању природног, културног и историјског наслеђа, као и стварању властитог просторног идентитета, у складу са природним окружењем.

Приликом израде измена и допуна плана мора се водити рачуна о степену реализације важећих планoва у предметном простору као урбаној целини.

**VI ВИЗИЈА И ЦИЉ ИЗРАДЕ ИЗМЕНА И ДОПУНА ПЛАНА**

Члан 6.

Циљ израде Измена и допуна Плана је задржавање ПГР-а као стратешког развојног плана који је основ за израду планова детаљне регулације на целокупној територији коју обухвата ПГР, уз поштовање општих урбанситичких циљева и дугорочне концепције организације и уређења простора. Такође, циљ је да се задржи основна намена дефинисана планом вишег реда, дефинишу површина јавне намене и њихово рационално коришћење, провера постојећих капацитета изградње и подизање нивоа стандарда становања и пословања, побољшање квалитета животне средине и увођењe мера њене заштите и сл.

У складу са напред наведеним, Измене и допуне Плана се односе на следеће: у зони мешовитог становања и централних функција у ободима блокова број: 61, 79, 80, 81, 82, 83 и 89, где је заступљена изградња вишепородичног становања, потребно је установити правила уређења јавних површина са посебним акцентом на решавање стационарног саобраћаја, који би задовољио потребе свих корисника овог и околних простора; за блок број 3 усагласити графичке прилоге (карта број 11; заштита непокретних културних добара и карта број 04; планирана намена површина) и текстуани део плана ради функционисања радне зоне у пуном капацитету површине блока; преиспитати могућности подизања, односно повећања спратности са дозвољених П+4 (П+3+Пк) за вишепородичне стамбене и стамбено пословне објекте; да се кроз израду измена плана провери могућност за решавање потребног броја паркинг места за колективно становање на околним јавним површинама у коридорима улица и сагледати потребе и оправданост за проширењем зоне мешовитог становања на блок број 102 у Ковину.

**VII КОНЦЕПТУАЛНИ ОКВИР ПЛАНИРАЊА СА ПРЕДЛОГОМ ОСНОВНИХ НАМЕНА ПРОСТОРА И КОРИШЋЕЊА ЗЕМЉИШТА**

Члан 7.

Концептуални оквир планирања, уређења и заштите планског подручја обухваћеног Изменама и допунама Плана се не мења у односу на основни План генералне регулације насеља Ковин ("Службени лист општине Ковин број 6/2015, 15/2020 и 19/2021). Израдом Измена и допуна Плана ће се углавном задржати планирана намена, и већ формирани и планирани просторни оквир.

**VIII НАЧИН ФИНАНСИРАЊА, НОСИОЦА И РОК ИЗРАДЕ ИЗМЕНЕ И ДОПУНЕ ПЛАНА**

Члан 8.

Рок за израду Измена и допуне Плана је 120 дана од дана доношења ове Одлуке.

Члан 9.

Носилац израде Измена и допуна Плана је Општина Ковин путем, одељења надлежног за послове урбанизма. Израђивач плана је Јавно предузеће „Урбанизам“ Панчево које је основала јединица локалне самоуправе за обављање послова просторног и урбанистичког планирања и заштите животне средине.

Члан 10.

Средства за израду Измена и допуна плана обезбеђена су Одлуком о буџету општине Ковин за 2022.годину у висини од 1.068.999,00 динара са ПДВ-ом.

**IX МЕСТО И НАЧИН ОБАВЉАЊА ЈАВНОГ УВИДА**

Члан 11.

Не спроводи поступак раног јавног увида у скраћеном поступку измена и допуна планског документа сходно члану 51б Закона о планирању и изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020 и 52/2021).

Члан 12.

Пре подношења органу надлежном за његово доношење, Измене и допуне Плана подлежу стручној контроли и излажу се на јавни увид.

Излагање Измена и допуна Плана на јавни увид оглашава се у дневном листу и на званичној интернет страници Општине Ковин и траје 20 дана од дана оглашавања, када ће се објавити подаци о времену и месту излагања Измена и допуна Плана на јавни увид, о начину на који заинтересована правна и физичка лица могу доставити примедбе на Измене и допуне План, као и друге информације које су од значаја за јавни увид.

Члан 13.

О извршеном јавном увиду планског документа, надлежни орган, односно Комисија за планове, сачињава извештај о обављеном јавном увиду, са свим примедбама и одлукама по свакој примедби.

Извештај о обављеном јавном увиду, доставља се носиоцу израде планског документа, који је дужан да у року од 30 дана од дана доставе извештаја поступи по одлукама из предметног извештаја.

Предлог Измена и допуна плана, уз извештај о обављеном јавном увиду Комисије за планове, који је саставни део образложења Плана, доставља се Скупштини општине Ковин на доношење.

**X ОДЛУКА О НЕПРИСТУПАЊУ ИЗРАДИ СТРАТЕШКЕ ПРОЦЕНЕ УТИЦАЈА ПЛАНА НА ЖИВОТНУ СРЕДИНУ**

Члан 14.

Не приступа се изради Стратешке процене утицаја Измена и допуна Плана на животну средину. Саставни део ове Одлуке је Решење о неприступању изради стратешке процене утицаја Измена и допуна Плана генералне регулације насеља Ковин на животну средину број 501-1069/2022-IV од 13.12.2022. године.

**XI ПРЕЛАЗНЕ И ЗАВРШНЕ ОДРЕДБЕ**

Члан 15.

Саставни део Одлуке о изради Измена и допуна Плана генералне регулације насеља Ковин јесте графички приказ границе обухвата планског подручја.

Члан 16.

Измене и допуне Плана ће бити израђене у најмање 6 (шест) примерака у аналогном облику и 9 (девет) примерака у дигиталном облику.

Члан 17.

Ова одлука ступа на снагу осмог дана од дана објављивања у „Службеном листу општине Ковин“.

**СКУПШТИНА ОПШТИНЕ КОВИН**

**Број: 350-88/2022-I од 20. децембра 2022. године**

ЗАМЕНИК ПРЕДСЕДНИКА

Миленко Грујичић